b'\n_START_ARTICLE_\nHyphantria cunea\n_START_SECTION_\nUtseende\n_START_PARAGRAPH_\nHyphantria cunea har hvit kropp og hvite vinger.  P\xc3\xa5 hver framvinge har hunnen noen svakt brunlige flekker.  Vingene holdes taklagt bakover kroppen i hvile.  Vingespennet er mellom 22\xc2\xa0og \xc2\xa038\xc2\xa0millimeter._NEWLINE_Enkelte arter bj\xc3\xb8rnespinnere i delgruppen Arctiinae kan kanskje forveksles med andre sommerfugler, kanskje s\xc3\xa6rlig andre arter i gruppen Noctuoidea.  Men de kan skilles fra disse ved de to duftkjertlene hunnene har like ved eggleggings\xc3\xa5pningen, helt bakerst p\xc3\xa5 bakkroppen. Samt at mange av artene har en bakkropp i r\xc3\xb8dt eller orange med m\xc3\xb8rke flekker.  Mens h\xc3\xb8reorgan (Tympanalorgan) p\xc3\xa5 siden av brystet (metathorax) er felles for gruppen Noctuoidea._NEWLINE_Larvene er tynt beh\xc3\xa5ret.  Kroppen er gr\xc3\xb8nnlig, men har en m\xc3\xb8rkere gr\xc3\xa5 rygglinje, samt flere gule linjer langs kroppen.  Utvokst blir den ca. 3,5\xc2\xa0centimeter lang.\n_START_SECTION_\nLevevis\n_START_PARAGRAPH_\nHyphantria cunea  finnes p\xc3\xa5 frukttr\xc3\xa6r (frukthager), hager og i l\xc3\xb8vskog._NEWLINE_Flygetiden er i to generasjoner i sydlige Europa, i april \xe2\x80\x93 juni og juli \xe2\x80\x93 august.  Den er nattaktiv og hviler p\xc3\xa5 en bladunderside om dagen.  _NEWLINE_Hunnen legger omtrent 1\xc2\xa0000 egg rett p\xc3\xa5 n\xc3\xa6ringsplanten, eggene legges i store grupper ._NEWLINE_Larvene lever p\xc3\xa5 ulike planter og tr\xc3\xa6r. Det er funnet larver p\xc3\xa5 ikke mindre enn 240 ulike planteslag.  B\xc3\xa5de frukttr\xc3\xa6r, prydbusker, urter og gress.  _NEWLINE_Hyphantria cunea tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r  en metamorfose i l\xc3\xb8pet av utviklingen. Larvene er ofte radikalt forskjellige fra de  voksne, b\xc3\xa5de i levevis og i kroppsbygning. Mellom larvestadiet og det voksne stadiet er et puppestadium,  en hvileperiode, der bj\xc3\xb8rnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og best\xc3\xa5r ogs\xc3\xa5 ofte av noe av larvens h\xc3\xa5rbekledning. _NEWLINE_Larvene vokser raskt og arten har to generasjoner i det sydlige Europa, med et puppestadium midt p\xc3\xa5 sommeren.   Den andre generasjonen overvintrer i puppestadiet og klekkes til v\xc3\xa5ren.  Det har vist seg at puppen kan overleve temperaturer ned mot minus 25 grader C\xc2\xb0\n_START_SECTION_\nUtbredelse\n_START_PARAGRAPH_\nHyphantria cunea finnes i Europa. Den ble innf\xc3\xb8rt fra Nord-Amerika i og f\xc3\xb8rste funn i Europa var i Ungarn i 1940, og er et fryktet skadedyr. Arten spredde seg fort i Europa.  I Jugoslavia i 1948, \xc3\x98sterrike 1951, Moldova og Tyrkia 1952. Den finnes n\xc3\xa5 p\xc3\xa5 hele kontinentet. Den sprer seg fortsatt \xc3\xb8stover og er funnet i Mongolia, Ukraina og Russland.   Spredningsfarten er omtrent 20 km hvert \xc3\xa5r._NEWLINE_Ikke i Norge.  Den er funnet en gang i Danmark.\n_START_SECTION_\nNavnet\n_START_PARAGRAPH_\nDet latinske navnet Hyphoraia betyr veverske.  Navnet cunea betyr kil eller kilformet.  P\xc3\xa5 svensk heter den Sidentigerspinnare, p\xc3\xa5 engelsk Fall Webworm'